10 Нови 8 7 Капитал Facebook Twitter COVID-19
Председателят на КФН Стоян Мавродиев тушира бунта на заместниците си, но предизвикателството ще е да накара регулатора да заработи
23 август 2013 15:57 3546 прочитания
Напоследък Комисията за финансов надзор не блести с диалогичност. След като регулаторът, следящ капиталовия пазар, застраховането и осигуряването, влезе в конфликт с най-големите пенсионни фондове в страната и заплаши със съд редица медии (включително и "Капитал"), през седмицата той преживя и своеобразен разкол. Повод за него станаха неяснотите и високите разходи около преселването на институцията по-нашироко в нова сграда, както и твърдението на председателя Стоян Мавродиев, че решението е взето единодушно. Това провокира остро писмо от трима от петимата членове на комисията, което беше само началото на неколкодневен пинг-понг от становища и медийни изказвания.
В отговор на бунта от КФН публикуваха протоколи от заседания, където се вижда, че метежниците са гласували за избора на злополучната сграда "Монтероза" и са одобрили проектодоговор за наемането й. Оформилият се като говорител на групичката зам.-председател по застраховането Борислав Богоев контрира, че са дали само принципно одобрение на председателя да си свърши работата, а отговорността и решението са си негови. Ден по-късно пред БНР той директно обвини Мавродиев, че се опитва да превърне КФН в едноличен и послушен орган.
На третия ден от битовата драма комисията отвърна на удара, след като двама членове (мнението на Мавродиев явно се подразбира) разпространиха на свой ред становища, че застават зад подписите си. Хамелеонът беше Антония Гинева, която без да се отметне от първото писмо, обясни, че поради излизането си в майчинство не е в постоянен контакт с останалите членове и не следи цялата преса. "Не ми се коментира, нямам какво да кажа. Но твърдо оставам зад думите си и не се отказвам от нито една от тях. Очевидно Мавродиев е продължил с натиска над колегите, за да се публикува това нещо", каза пред Mediapool Богоев. Предвид споменатото вече майчинство на Гинева балансът на силите, изглежда, е 2:2 и само можем да гадаем как ще работи КФН оттук нататък.
сграда Борислав Богоев Антония Гинева Комисия за финансов надзор (КФН) Стоян Мавродиев
Anton Petkov 19:53, 23 авг 13, Неутрално
ами как - никак, както до сега!
да ги сменят по-скоро!
incredible.hulk 23:49, 24 авг 13, Весело
Напоследък медиите ви не блестят с диалогичност. Очевидно е, че КФН работи и ще продължава да го прави, без значение на отцепения формат. Итересно е кой скоро няма да работи там, а ще изучава задълбочено джобс.бг Няма да споменавам имена, те си знаят.
Tony Stark 00:00, 25 авг 13, Неутрално
Интересно как ли ги е натиснал тия хорица Мавродиев, с какво ли? И по колко пъти? Всички искаме да знаем и тръпнем от възбуда. Моля, разкажете ни цялата приказка.
bloodhunter 14:17, 25 авг 13, Неутрално
Tony Stark 16:19, 25 авг 13, Гневно
До коментар [#5] от "bloodhunter":
Наистина не е за вярване! Възмутително е тези хора да занимават обществеността с откровени и нагли лъжи и да продължават да са зам-ове в такава институция! Добре, че са приключили с мандата и дано по-скоро ги разкарат! Крайно време е да ни представляват истински и почтени хора в комисията!!!
crouchet 11:55, 26 авг 13, Неутрално
Как можe Мавродиев да сe взeмe рeшeниe за прeмeстванe бeз да сe взeмe мнeниeто на двамата замeсник прeдсeдатeли. Защо слeд като тe са защитили правата си той ги обвинява в нeщо нeясно и веднага ги дава на прокур. Това прилича на търсeнe на повод за разправа с опонeнтитe си. Нещо не е наред в картинката!
oyc31317646 22:31, 25 сеп 13, Гневно
Monteroza и Monteverde, което е на същата улица са строени от "Галчев", тоест реално са на Брендо. Това типче е свързан с него. Брутална далавера.